Smernica
pre postup delegácie SR na rokovaní 3. stretnutia Konferencie zmluvných strán Dohovoru EHK OSN o cezhraničných účinkoch priemyselných havárií

           Delegácia Slovenskej republiky bude na 3. Konferencii zmluvných strán Dohovoru EHK OSN o cezhraničných účinkoch priemyselných havárií sledovať tieto ciele:
1.	Podporí prednostne kandidatúry členov skupiny V4 na členstvo v pracovnej skupine pre implementáciu, vo výbore Konferencie zmluvných strán a funkcionárov Konferencie zmluvných strán.
2.	Podporí prijatie správy výboru o aktivitách v rámci dohovoru od posledného  stretnutia Konferencie zmluvných strán.
3.	Podporí prijatie správy o implementácii dohovoru vrátane procesu podávania správ. (CP.TEIA/2004/1)
4.	Podporí program implementácie dohovoru vo východoeurópskych, kaukazských, stredoázijských a juhovýchodných európskych krajinách. (Dokument CP.TEIA/2004/2)
5.	Podporí novelizáciu lokalizačných kritérií vodných tokov pre potreby usmernenia na identifikáciu nebezpečných aktivít v rámci dohovoru. (Dokument CP.TEIA/2004/4)
6.	Bude informovať 3. stretnutie Konferencie zmluvných strán o priebehu a záveroch Prvého konzultačného a tréningového stretnutia kontaktných miest, ktoré sa konalo v dňoch 10.-11. novembra 2003 v Bratislave. (Dokument  CP.TEIA/2003/9)
7.	Podporí návrh dokumentu o prioritách, programe činnosti a zdrojoch financovania na roky 2005-2006.
8.	Postup v ďalších otázkach vyžadujúcich rozhodnutie bude delegácia SR konzultovať s delegáciami členských štátov EÚ.
9.	V ostatných prípadoch rozhodne o hlasovaní vedúci delegácie a podľa možností podporí stanovisko krajín V4.